Nigeriabrev

Nigeriabrev er betegnelsen på et utbredt forsøk på svindel gjennom e-post og Internett og vanlig brev. Det er ikke klart om de er rettet mot fattige fordi de faller lett for det eller rike mennesker til å få mer penger. Men adressen får de fra opplysningstjenester på nettet og inntekten fra skattelistene.

Historikk 

Det «klassiske» nigeriabrev skriver seg fra 1970-tallet og ble sendt enten i form av et vanlig brev, telex eller telefaks. Mottakers navn hadde avsender vanligvis hentet fra en alminnelig bedriftskatalog. Avsender utga seg for å være en høyt betrodd nigeriansk statstjenestemann som hadde klart å tilegne store pengebeløp på ulovlig vis, og som bad om assistanse for å få disse omsatt i vestlig valuta. Oftest skulle mottaker få halvparten av beløpet mot å samarbeide ved å stille sin bankkonto til disposisjon.

De mest åpenbare  svindelforsøk gikk ut på at mottakeren skulle oppgi sitt bankkontonummer og sende sitt firmas brevpapir, kun med en underskrift.

Det økte voldsomt i volum fra midten av 1990-årene, da som e-post. På tross av navnet kan nigeriabrevene komme fra så forskjellige land som Nigeria, Uganda, Irak, Nederland og USA. Majoriteten kommer imidlertid fra Vest-Afrika, og spesielt Nigeria og Elfenbenskysten skiller seg ut. Svindlere opererer også i land som Storbritannia, Spania og Nederland, og møter sine ofre personlig.

Nordmenn taper stadig større millionbeløp gjennom nigeriabrevsvindel. Nigeriasvindel involverer antageligvis flere hundre tusen svindlere i de aktuelle landene. Svindlerne er løst organisert, men det finnes også profesjonelle bander som svindler for store beløp. Det har også forekommet at ofre er blitt drept av svindlere. Ofrene har da som regel reist til Afrika for å møte svindlerne i et forsøk på å få pengene sine tilbake.

Svindelens karakter 
Svindelen er en variant av en eldgammel svindel kalt «Den spanske fangen». I de fleste tilfeller vil ofrene bli fortalt at de kan tjene store penger på svindlerens forslag. Det kan være at ofrene loves en sum penger for å delta i hvitvasking av ulovlige midler, at vedkommende har vunnet i lotteriet, eller at vedkommende blir tilbudt å hjelpe en døende millionær med å donere formuen hans til veldedighet. Straks offeret biter på, oppdager hen imidlertid at det må betales en rekke ulike gebyrer og bestikkelser for å få pengene utbetalt. Til å begynne med vil «gebyrene» være små, men etter hvert som offerets innsats øker blir kravene også høyere. Ofrene vil bli forevist alt fra forfalskede dokumenter, falske identifikasjonspapirer, kofferter som tilsynelatende svulmer av penger og papirer fra falske banker. Ofte vil det være flere personer bak svindelen som opererer i ledtog med hverandre, står bak falske websider og som spiller ulike roller. Det er ikke uvanlig å bli oppringt av svindlerne, som vil gjøre alt de kan for å overbevise deg om at svindelen er ekte.

En annen variant av svindelen er såkalt overbetaling med falsk sjekk. Svindlerne henvender seg til personer med rubrikkannonser eller varer liggende ute på nettauksjon, og ber om å få kjøpe varen, gjerne til en pris litt over hva selgeren etterspør. Som forklaring oppgir de at de trenger varen raskt. Når varen skal betales, blir selgeren forevist en utenlandsk sjekk på et stort beløp. Svindleren forklarer at dette er betaling han har mottatt i en annen transaksjon, og ber selgeren innløse sjekken. Det overskytende skal overføres tilbake til svindleren. Ofte tilbyr svindleren selgeren en kommisjon på 10 % eller mer for å heve sjekken. Sjekken vil alltid være falsk, men det vil ikke bli avslørt før etter noen dager, når banken har fått prosessert betalingen. I mellomtiden er svindleren borte vekk med både varen og mellomlegget selgeren har betalt ut. Selgeren risikerer i tillegg å bli holdt ansvarlig for beløpet på sjekken og kan risikere både stor gjeld og tiltale for sjekksvindel.

En tredje variant er salg av eksotiske og dyre kjæledyr i rubrikkannonser. Ofte vil svindleren avertere dyre valper eller andre kjæledyr til salgs for en latterlig lav sum. Når potensielle kjøpere kontakter svindleren får de en historie om at de må selge grunnet allergi, flytting eller andre påskudd. Valpen selges nesten gratis, men i det øyeblikket man har sagt ja til å kjøpe den blir man bedt om å betale for transport, vaksinasjon, reisedokumenter, og så videre.

Et sikkert kjennetegn på svindel er at svindleren ønsker å betale for en vare ved bruk av sjekk, eller krever betaling gjennom Western Union, MoneyGram, eller lignende tjenester for telegrafisk overføring av penger. Svindlerne ønsker å bruke sjekk fordi disse lett kan forfalskes og tar lang tid å bli prosessert av banken. I mellomtiden kan svindleren reise uforstyrret fra åstedet med hele gevinsten. På samme vis ønsker svindlerne å motta penger via Western Union og lignende. fordi slike betalinger ikke kan spores, og kan plukkes opp hvor som helst.

En gyllen regel er at man aldri skal godta sjekk som betaling fra noen man ikke kjenner, og at man heller aldri skal bruke Western Union eller lignende til å overføre penger til mennesker man ikke kjenner fra før.

Eksempler på brev 

Et tradisjonelt nigeriabrev kan se ut slik:
From Lilian Koffi
Abidjan, Ivory Coast
West Africa.

Dear after going through your profile i decided to contact you for friendship and assistace.I
am Miss Lilian Koffi the only child of Mr and Mrs F . koffi,my father was posioned to death by  
his business associates because of his wealth and during my fathers sickness he called me on  
his sick bed as his only child because my mother died when am young and told me about the money
($8.500.000) he deposited in a bank here in our country that it was because of this money he 
was posioned that if he dies i shall look for some one whom i trust to help me transfer this 
money out of this our country to his account for investment purpose abroad while i will 
continue my education then the person will be managing the investment.Dear am solicating your 
assistance to help me transfer this money out of this country for my life sake while i will 
come to meet you to continue my education in your country.

Dear am looking forward to hear from you so that we can discuss on what will be your 
compersation for this assistace.
Please reply me directely on this my private mail box for more details.
(liliankoffi15@yahoo.com ) 

Thanks
lilian 

I dag kommer nigeriabrev som e-post med de mest fantasifulle tilbud. Ett av disse er fra noe som kaller seg et spansk e-postlotteri. Hovedbudskapet er at mottaker har vunnet et stort beløp, intet mindre enn nesten 800 000 euro og må ta kontakt og blir så bedt om å oppgi sin bank og sitt kontonummer, som umiddelbart blir tappet. 

Tross gjentatte advarsler i aviser kan en fra tid til annen lese om en eller annen som har latt seg lure.

Et svindelforsøk kan være slik som dette
FINAL WINNING NOTIFICATION/ PROCESSING ADVICE:

We happily announce to you the draw (#) of the NATIONAL LOTTO (Lotto-la-primitiva), online Sweepstakes International program held on  2nd April 2006.  Your e-mail address attached to ticket number:  with Serial number 5368/02 drew the lucky numbers:  -), which subsequently won you the lottery in the 2nd category i.e. Match 2  and stars1 plus bonus. You have therefore been approved to  claim a total sum of  €795,000.00 (Seven hundred and ninety five thousand Euros) in cash credited to file KTU//03.

This is from a total cash prize of  €Euros 6,000.000.00 shared amongst the Nine (9) lucky winners in this category i.e. Match 2 and stars 1 plus bonus. All participants for the online version were selected randomly....  Your money is now insured in your name under insurance bond policy. Our European agents will immediately commence the process to facilitate the release of your funds as soon as you contact them. For security reasons, you are  advised to keep  your winning information private  till your claims is processed and your money remitted to you in whatever manner you deem fit to claim your prize.

This is part of our precautionary measure to avoid double claiming and unwarranted abuse of this program. Please be warned.  To file for your  claim, please contact our fiduciary agent:

MR JOXX RXXXAEL OR SXUXX WXEX

TEL.

FAX.

Email: lottoxxxx2006@netxxxcxpe.xet

Good luck and Congratulations once more from me and members of staff of the

LOTTO SPAIN

Yours faithfully,

Falske henvendelser om arv, ordrer til firmaer om vareleveranser til Vest-Afrika, salg av svartfargede pengesedler.
Tilbud om penger fra krigsbytte eller bankkonti i krigsrammede land.
Tiggerbrev fra afrikanske barn.

Referanser

Eksterne lenker
 «Svindel gjennom 'Nigeria-brev'», informasjon fra Økokrims nettsider

Svindel
Brev